Bryn Terfel

Mae Syr Bryn Terfel (ganwyd 9 Tachwedd 1965) yn fariton ac yn ganwr opera byd-enwog. Fe'i ganwyd ym Mhant Glas, Gwynedd. Bu'n canu a chystadlu mewn eisteddfodau ers pan oedd yn ifanc iawn. Fe'i cysylltwyd ef yn fuan iawn yn ei yrfa gyda gwaith Mozart, yn enwedig Figaro a Leporello, ond ehangwyd ei repertwâr i gynnwys gwaith trymach o lawer megis gwaith Wagner.

Graddiodd o'r Ysgol Gerdd a Drama y Guildhall yn 1989, ac enillodd Wobr Lieder yng Nghystadleuaeth Canwr y Byd, Caerdydd yn 1989.

Ers hynny mae wedi canu prif rannau ym mhrif dai opera'r byd gyda chlod uchel. Bryn Terfel yw sefydlydd Gŵyl y Faenol, a gynhelir bob mis Awst ar Stâd y Faenol, ger Bangor.

Roedd hefyd yn un o'r Jonesiaid a dorrodd record y byd Jones Jones Jones am gasglu ynghyd y nifer fwyaf o bobl yn rhannu’r un cyfenw yn Stadiwm y Mileniwm yn 2006, gan fod yn un o 1,224 Jones a gymerodd rhan.'Darlledu Sioe’r Jonesiaid a Dorrodd Record Byd' 26 Tachwedd 2006 S4CMeet the Joneses for world record BBC 19 Gorffennaf 2006

Cafodd Syr Bryn ei urddo’n farchog yn rhestr Anrhydeddau Blwyddyn Newydd Brenhines y Deyrnas Unedig ar 31 Rhagfyr 2016.Golwg360

Yn 2025, cyhoeddodd yr Urdd ynghyd â Choleg Brenhinol Cerdd a Drama Cymru chwech gwobr newydd sbon i gystadleuwyr sy'n serennu ar lwyfan Eisteddfod Genedlaethol yr Urdd. Gwobr Bryn Terfel oedd y gwobr lleisiol.

Bywyd personol
Priododd Terfel yn briod a'i gariad o'i blentyndod, Lesley, yn 1987 ond gwahanodd y ddau yn 2013 gan ysgaru yn ddiweddarach. Mae ganddynt tri o fechgyn.

Cychwynnodd berthynas gyda'r delynores Hannah Stone yn 2014. Mae hi'n gyn-delynores swyddogol i Dywysog Siarl. Dyweddïodd y cwpl yn 2016 ac yn Mai 2017 ganwyd merch iddynt. Priododd y cwpl ar 26 Gorffennaf 2019 nghapel y Bedyddwyr, Caersalem Newydd yn Abertawe, tref enedigol Stone.

 Repertwâr operatig 
Dyma'r gwaith a'r cymeriadau mae Bryn wedi eu perfformio ar lwyfan   "Bryn Terfel Opera Repertoire" gan y cyhoedwr "Harlequin Agency Limited", 2008-06-18

CyfansoddwrOperaCymeriadDyddiadauRecordiwydBrittenPeter GrimesBalstrode1995NaddoDonizettiL'elisir d'amoreDulcamara2001NaddoGounodFaustMephistopheles2004NaddoMozartCosì fan tutteGuglielmo1991NaddoMozartDon GiovanniMasetto1992DoMozartDon GiovanniLeporello1991DoMozartDon GiovanniDon Giovanni1999 –DoMozartDie ZauberflöteSpeaker1991NaddoMozartLe nozze di FigaroFigaro1991 – 2007DoOffenbachLes contes d'HoffmannFour male roles2000NaddoPucciniGianni SchicchiGianni Schicchi2007NaddoPucciniToscaScarpia2006NaddoPucciniMadama ButterflySharpless1996NaddoRichard StraussDie Frau ohne SchattenDer Geisterbote1992DoRichard StraussSalomeJochanaan1993DoSondheimSweeney ToddSweeney Todd2002 –NaddoStravinskyThe Rake's ProgressNick Shadow1996 – 2000DoStravinskyOedipus RexCreon1992DoVerdiFalstaffFalstaff1999 –DoVerdiFalstaffFord1993NaddoWagnerDas RheingoldDonner1993NaddoWagnerDas RheingoldWotan2005 –NaddoWagnerDie WalküreWotan2005 –NaddoWagnerTannhäuserWolfram1998NaddoWagnerDer fliegende HolländerHolländer2006 –Naddo

Disgyddiaeth

Something Wonderful (1996)
We'll Keep a Welcome (2000)
Some Enchanted Evening (2001)
Bryn (2003)
Simple Gifts (2005)
Tutto Mozart (2006)
First Love: Songs from the British Isles (2008)
Carols and Christmas Songs (2010)
Homeward Bound (gyda Chôr Tabernacl y Mormoniaid; Mormon Tabernacle Choir) (2013)

Cyfeiriadau

Categori:BBC Canwr y Byd Caerdydd
Categori:Cantorion o Gymru
Categori:Cantorion opera o Gymru
Categori:Cantorion Cymraeg
Categori:Cyn-fyfyrwyr Ysgol Gerdd a Drama y Guildhall
Categori:Genedigaethau 1965
Categori:Pobl o Wynedd
Categori:Pobl addysgwyd yn Ysgol Dyffryn Nantlle